Garsas (Tilžė)

Garsas – mėnesinis laikraštis lietuviams, ėjęs 1886–1887 m. Tilžėje lotyniškomis raidėmis.

 Istorija 
Leido ir redagavo Martynas Jankus. Planuota platinti Didžiojoje Lietuvoje, siųsti Rusijoje gyvenantiems lietuviams bei į Ameriką išvykusiems tautiečiams. Daug vietos skirta lietuvybės išsaugojimo klausimams. Nuo Nr. 2 prie kiekvieno „Garso“ numerio spausdintas priedas. Spausdino F. Vėjerio ir Arnoldto spaustuvė Tilžėje. Išėjo 11 numerių.

Bendradarbiavo Jonas Basanavičius, J. Čerkus, Silvestras Gimžauskas, J. Grinius, K. Verbūnaitis. 

 Šaltiniai 

Kategorija:Tilžės spauda
Kategorija:Lietuvos laikraščiai